Super Cassette Vision

Super Cassette Vision () — 8 ბიტიანი მესამე თაობის სახლის ვიდეო თამაშების კონსოლი, შემუშავებული და გამოცემული კომპანია Epoch Co.-ის მიერ 1984 წლის 17 ივლისს იაპონიაში,Epoch Super Cassette Vision, https://gamesdb.launchbox-app.com, წაკითხვის თარიღი 3 დეკემბერი, 2017}} ევროპაში - 1984 წლის ბოლოს. ეს არის Cassette Vision-ის მემკვიდრე. როგორც მესამე თაობის კონსოლების ნაწილი, კონკურენციას უწევდა Nintendo-ს Famicom-ს და Sega-ს SG-1000-ს. 

1981 წელს Epoch-მა წარმოადგინა მისი პირველი პროდუქტი Cassette Vision, რომელსაც დაახლოებით იაპონური კონსოლების ბაზრის 70 პროცენტი ეკავა (საერთო ჯამში გაიყიდა 400,000 ასლი). მაგრამ Nintendo-ს, Casio-ს და Sega-ს ახალი თაობის სისტემების გამოჩენის შემდეგ Cassette Vision-ის პოპულარობამ შესამჩნევად იკლო. შედეგად Epoch-მა სწრაფად შექმნა მორიგი პროდუქტი და გამოსცა 1984 წელს, აღჭურვილი 8 ბიტიანი NEC-ის PD7801G-ის ცენტრალური პროცესორითა და 128 ბაიტი ოპეარტიული მეხსიერებით. პროდუქტი მოაგვიანებით გამოვიდა Yeno-ს სახელწოდების ქვეშ საფრანგეთში. ევროპული გამოცემისთვის ხელმისაწვდომი იყო იაპონური ვერსიისთვის უკვე შექმნილი სულ მცირე 16 თამაში. 

1985 წელს გამოსცეს ვარდისფერი Super Lady Cassette Vision, გათვლილი მდედრობითი სქესის წარმომადგენელთათვის,  რომელსაც თან მოჰყვებოდა ვიდეო თამაში „Milky Princess“. 

Super Cassette Vision-მა კონკურენცია ვერ გაუწია იმ დროში არსებულ სისტემებს, რამაც 1987 წელს კომპანია Epoch-ს აიძულა დაეტოვებინა კონსოლების ბაზარი.

რესურსები ინტერნეტში
 Super Cassette Vision Giant Bomb-ზე 
 Super Cassette Vision  Old-Computers-ზე
 Super Cassette Vision ვიდეო თამაშების კონსოლების ბიბლიოთეკაში
 Super Cassette Vision Satakore-ზე

სქოლიო

კატეგორია:1983 წელს წარმოდგენილი პროდუქტები
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:1980-იანების სათამაშოები